Bricitt Vilson

Bricitt Linn Vilson-Sampras () — amerikalı aktrisa və müğənni. Ən məşhur rolu Ölümcül döyüş filmindəki Sonya Bleyddir.

 Həyatı 
Bricitt Linn Vilson 25 sentyabr 1973-cü il tarixində ABŞ-nin Oreqon ştatının Qold-Biç şəhərində Keti və Deyl Vilson ailəsində dünyaya gəlmişdir. Onun bacısı Treysi Vilson uşaqlıq illərindən filmlərə çəkilirdi. Bricitt uşaqlıqdan incəsənətlə və şou-bizneslə maraqlanırdı. 1990-cı ildə "Miss Teen USA" gözəllik müsabiqəsinə qatılan Bricitt yarışmanın qalibi olur. 1991-ci ildə Qold Biçdə orta məktəbi bitirir. 1992-ci ildə televiziyaya dəvət edilən Bricitt film karyerasını uğurla davam etdirir. Bricitt Vilson 20 sentyabr 2000-ci ildə məşhur ABŞ tennisçisi Pit Sampras ilə evlənmişdir. Onların Kristian Çarlz (2001) və Rayan Nikolas (2005) adlı övladları vardır. Bricitt 2006-cı ildə "The Rocky Horror Show" proektinə qatılır və həmin ildə "Kainatın Missi" müsabiqəsində jüri kimi çıxış edir. Bununla bərabər Bricittin karyerasında ifaçılıq sənəti mühüm yer tutur. Onun "I Only Wanna Be with You" (1994) və "Gimme A Kiss" (1996) adlı albomları 1990-cı illərin ortalarında, müxtəlif hit-paradlarda yüksək mövqe tutmuşdur.

 Filmoqrafiya 
 İl  Film  Rol1992  Zənglə xilas olmuşlar  Cincer1992–1993 Santa-Barbara  Liza Fenimor1993  Sonuncu kinoqəhrəman  Vitni / Meredit1995  Billi Medison  Veronika Von1995  Ölümcül döyüş  Sonya Bleyd1997  Əsl sarışın  Sahara1997  Mən bilirəm siz keçən yay nə etmisiniz  Elza Şivers1999  Gecə kabuslarının evi  Melissa Marqaret Marr2009  Kabus zərbəsi  Farah

 Xarici keçidlər 


Kateqoriya:ABŞ aktrisaları
Kateqoriya:Oreqonda doğulanlar
Kateqoriya:XX əsr ABŞ aktrisaları
Kateqoriya:XXI əsr ABŞ aktrisaları
Kateqoriya:ABŞ televiziya aktrisaları
Kateqoriya:ABŞ müğənniləri